เงินบาทเปิด 30.64/66
ธนาคารซีไอเอ็มบีไทย รายงาน เงินบาทเปิด 30.64/66 รอดูปัญหาตะวันออกกลาง-ทิศทางตลาดหุ้นไทย-ตัวเลขเศรษฐกิจสหรัฐ
24 ก.พ. 2554

ธนาคารซีไอเอ็มบีไทย รายงาน เงินบาทเปิด 30.64/66 รอดูปัญหาตะวันออกกลาง-ทิศทางตลาดหุ้นไทย-ตัวเลขเศรษฐกิจสหรัฐ
นักบริหารเงินธนาคารซีไอเอ็มบี ไทย จำกัด กล่าวว่า เช้านี้เงินบาทเปิดตลาดที่ระดับ 30.64/66 บาท/ดอลลาร์ จากวานนี้ที่ปิดตลาดที่ระดับ 30.60/62 บาท/ดอลลาร์ และล่าสุดเงินเงินบาทยังคงเคลื่อนไหวบริเวณระดับนี้
สำหรับเงินสกุลต่างประเทศที่สำคัญ มีดังนี้ ค่าเงินเยนล่าสุดอยู่ที่ระดับ 82.20/23 เยน/ดอลลาร์ แข็งค่าจากวานนี้ที่ปิดตลาดที่ระดับ  82.74/77 เยน/ดอลลาร์ ส่วนค่าเงินยูโรอยู่ที่ระดับ 1.3775/1.3780 ดอลลาร์/ยูโร จากวานนี้ที่ปิดตลาดที่ระดับ 1.3708/3712 ดอลลาร์/ยูโร 
นักบริหารเงินคนเดิม กล่าวว่า คาดว่าทิศทางเงินบาทวันนี้น่าจะแกว่งในกรอบระหว่า 30.55-30.70 บาท/ดอลลาร์ โดยยังให้ติดตามปัจจัยเดิมๆ ทั้งปัจจัยภายนอกอย่างปัญหาในลิเบีย ปัญหาในตะวันออกกลาง ตลาดหุ้นไทย
นอกจากนี้ วันนี้วันพฤหัสบดี มีรายงานตัวเลขสหรัฐอเมริกา ได้แก่ กระทรวงพาณิชย์สหรัฐเปิดเผยยอดสั่งซื้อสินค้าคงทนเดือนม.ค., กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, ธนาคารกลางสหรัฐ (เฟด) สาขาชิคาโกเปิดเผยดัชนีกิจกรรมเศรษฐกิจทั่วประเทศเดือนม.ค., Bloomberg News เปิดเผยผลสำรวจความเชื่อมั่นผู้บริโภคสหรัฐสัปดาห์ที่สิ้นสุดวันที่ 20 ก.พ., กระทรวงพาณิชย์รายงานยอดขายบ้านใหม่เดือนม.ค. และสำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์